Във връзка с постъпило уведомление с вх. № ОВОС-2576/26.08.2022г. за: «Проект за изменение на Общия устройствен план на община Хисаря», за група поземлени

имоти в землищата на селата Мътеница, Паничери, Старо Железаре, Старосел, Черничево и Хисаря“, възложител: ОБЩИНА ХИСАРЯ, на основание чл. 8, ал. 1 от Наредба за условията и реда за извършване на екологична оценка /Наредба за ЕО/, и в изпълнение разпоредбата на чл.8, ал. 4 от Наредба за условията и реда за извършване на екологична оценка /Наредба за ЕО/, Регионална инспекция по околна среда и водите – Пловдив (РИОСВ-Пловдив) информира за следното:

**І. По отношение на изискванията за екологична оценка (ЕО) по глава шеста, раздел II от Закона за опазване на околната среда (ЗООС);**

Уведомяваме Ви, че на основание чл. 81, ал.3 от *Закона за опазване на околната среда* /ЗООС/ и чл.2, ал.2, т.1 и т.3 от *Наредба за условията и реда за извършване на екологична оценка на планове и програми* (Наредба за ЕО) е **необходимо да се прецени необходимостта от изготвяне на екологична оценка /ЕО/ относно вашия план.**

Съгласно чл. 82, ал. 1 от ЗООС и чл. З, ал. 2, т. 1 на Наредбата по ЕО, преценката за извършване на екологична оценка се извършва едновременно с изготвянето и решението за преценяване на необходимостта от извършване на ЕО се издава преди одобряването на съответния план/програма.

**ІІ. По отношение на изискванията на чл. 31 от Закона за биологичното разнообразие (ЗБР):**

**На територията, предмет на изменението на ОУП на Община Хисаря попадат следните защитени зони по Натура 2000:**

* Защитени зони за опазване на дивите птици - BG0002010 „Язовир Пясъчник” , обявена със Заповед №РД-574/08.09.2008г. на МОСВ (ДВ бр.85/30.09.2008 г.); BG0002054 „Средна гора”, обявена със Заповед №РД-273/30.03.2012 г. на МОСВ (ДВ бр.32/24.04.2012г.);
* Защитени зони за опазване на природните местообитания и на дивата флора и фауна - BG0000444 „Река Пясъчник” и BG0001389 „Средна гора”, обявена със Заповед № РД-274/31.03.2021 г. на МОСВ (ДВ бр.43/21.05.2021г.)

**На територията, предмет на изменението на ОУП на Община Хисаря попадат следните защитени територии:**

* Защитена местност „Барикадите“, прекатегоризирана със Заповед №РД-332/31.03.2003 г. на МОСВ;
* Част от Защитена местност „Чивира“, обявена със Заповед №РД-326/31.03.2003 г. на МОСВ, актуализирана със Заповед №РД-934/28.12.2007 г. на МОСВ;
* Защитена местност „Герена“, обявена със Заповед № РД-933/28.12.2007 г. на МОСВ.

**ІІІ. Указания за последващи действия, които следва да се предприемат за извършване на процедурата по преценяване на необходимостта от извършване на ЕО:**

Преценката се извършва по реда на глава втора от Наредбата за ЕО, като съгласно чл.8а Възложителят на плана трябва да представи в РИОСВ-Пловдив **писмено искане по образец - приложение 4** на хартиен и електронен носител.

Образец на искане за преценяване на необходимостта от извършване на ЕО съгласно Приложение 4 към Наредбата за ЕО, може да намерите на интернет страницата на РИОСВ-Пловдив -  административни услуг>>образци и формуляри>>[процедури по ОВОС и Екологична оценка](https://plovdiv.riosv.com/main.php?module=info&object=info&action=view&inf_id=71)>>[искане за преценяване на необходимостта от извършване на ЕО](https://plovdiv.riosv.com/files/file/ovos/formuliari_OVOS/2019/EO_iskane_precenka.docx).

Възложителят е информиран за следващите действия, които трябва да предприеме за провеждане на процедурата по преценяване на необходимостта от извършване на екологична оценка, в т.ч. ОС, с писмо изх. № ОВОС-2576-1/14.09.2022г.